CELEX: E2016P0020
Language: el
Date: 2016-12-20 00:00:00
Title: Προσφυγή της 20ής Δεκεμβρίου 2016 από την Autonomy Capital (Jersey) LP και την Eaton Vance Management κατά της Εποπτεύουσας Αρχής της ΕΖΕΣ (Υπόθεση E-20/16)

9.3.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/22
            
         Προσφυγή της 20ής Δεκεμβρίου 2016 από την Autonomy Capital (Jersey) LP και την Eaton Vance Management κατά της Εποπτεύουσας Αρχής της ΕΖΕΣ
   (Υπόθεση E-20/16)
   (2017/C 73/12)
   Στις 20 Δεκεμβρίου 2016 ασκήθηκε προσφυγή κατά της Εποπτεύουσας Αρχής της ΕΖΕΣ ενώπιον του Δικαστηρίου της ΕΖΕΣ από την Autonomy Capital (Jersey) LP και την Eaton Vance Management, εκπροσωπούμενες από τους κκ. Pétur Örn Sverrisson hrl. και Halldór Backman hrl., Morrison & Foerster (UK) LLP, Citypoint, One Ropemaker Street, London EC2Y 9AW.
   Οι προσφεύγουσες ζητούν από το Δικαστήριο της ΕΖΕΣ:
   
               1.
            
            
               Να κρίνει άκυρη την από 23 Νοεμβρίου 2016 απόφαση της καθής, με την οποία περατώνεται η αιτίαση των προσφευγουσών κατά της Ισλανδίας· και
            
         
               2.
            
            
               Να υποχρεώσει την καθής-εναγομένη να καταβάλει τα δικαστικά έξοδα των προσφευγουσών στην παρούσα διαδικασία.
            
         Νομικά και πραγματικά περιστατικά και νομική θεμελίωση:
   
               —
            
            
               Οι προσφεύγουσες ισχυρίζονται ότι ο νόμος αριθ. 37/2016, που ψηφίστηκε από το ισλανδικό κοινοβούλιο, εισάγει δυσμενή λόγω ιθαγενείας διάκριση επιβάλλοντας εκτεταμένες απαιτήσεις, με κυρώσεις σε περίπτωση μη συμμόρφωσης, στους κατόχους στο εξωτερικό κορωνών Ισλανδίας, κατά κύριο λόγο μη μόνιμους κατοίκους της Ισλανδίας, χωρίς να επιβάλλει ισοδύναμες απαιτήσεις στους εγχώριους κατόχους κορωνών Ισλανδίας.
            
         
               —
            
            
               Σύμφωνα με τις προσφεύγουσες, η Εποπτεύουσα Αρχή της ΕΖΕΣ επικαλέστηκε το άρθρο 43 της συμφωνίας ΕΟΧ προκειμένου να στηρίξει το επιχείρημα ότι επιτρεπόταν, και εξακολουθεί να επιτρέπεται, στην Ισλανδία να παρεκκλίνει από την υποχρέωση συμμόρφωσης με τις θεμελιώδεις ελευθερίες που ορίζονται στη συμφωνία ΕΟΧ.
            
         
               —
            
            
               Οι προσφεύγουσες ισχυρίζονται ότι η Εποπτεύουσα Αρχή της ΕΖΕΣ δεν έχει εκτιμήσει σωστά τον βαθμό διακριτικής ευχέρειας που παρέχεται στα κράτη ΕΟΧ-ΕΖΕΣ με το άρθρο 43 και, ως εκ τούτου, η Ισλανδία δεν εκπλήρωσε την προϋπόθεση που προβλέπεται στο άρθρο 43 παράγραφος 4.
            
         
               —
            
            
               Επιπλέον, οι προσφεύγουσες υποστηρίζουν ότι, ανεξάρτητα από την περίπτωση, κάθε παρέκκλιση από υποχρέωση στο πλαίσιο της συμφωνίας ΕΟΧ πρέπει να είναι σύμφωνη με την αρχή της αναλογικότητας και να μην υπερβαίνει την έκταση που είναι αναγκαία για την αντιμετώπιση τυχόν αιφνίδιων δυσχερειών. Σύμφωνα με τις προσφεύγουσες, οι έλεγχοι που επιβάλλονται από τον νόμο αριθ. 37/2016 είναι δυσανάλογοι και δεν αντιμετωπίζουν την αναφερθείσα ανησυχία της ισλανδικής κυβέρνησης και, επιπλέον, οι ισλανδικές αρχές δεν εξέτασαν τις σαφώς λιγότερο περιοριστικές λύσεις που προτάθηκαν σε αυτές.